PATVIRTINTA

 Vilniaus „Santaros“ gimnazijos direktorės

 2022 m. vasario 28 d. įsakymu Nr. VIG-12

**MOKINIŲ MOTYVACIJOS MOKYTIS VILNIAUS „SANTAROS“ GIMNAZIJOJE**

**2022–2023 M. M. ĮVERTINIMO TVARKA**

**I SKYRIUS**

**BENDROJI DALIS**

1. Mokinių motyvacijos mokytis Vilniaus „Santaros“ gimnazijoje (toliau – Gimnazija) 2022–2023m. m. įvertinimo tvarka (toliau – Tvarka) parengta vadovaujantis Priėmimo į Vilniaus miesto savivaldybės bendrojo ugdymo mokyklas tvarkos aprašu, patvirtintu Vilniaus miesto savivaldybės tarybos 2022 m. vasario 2 d. sprendimuNr. 1-1316 „Dėl Priėmimo į Vilniaus miesto savivaldybės bendrojo ugdymo mokyklas tvarkos aprašo bei Vilniaus miesto savivaldybės bendrojo ugdymo mokyklų aptarnavimo teritorijų žemėlapių 2022-2023 mokslo metams patvirtinimo“ (Aprašas skelbiamas savivaldybės interneto svetainėje <https://svietimas.vilnius.lt>.

2. Tvarka suderinama su steigėju.

3. Gimnazija skirta mokiniams, norintiems mokytis pagal pradinio, pagrindinio ir vidurinio ugdymo programas, papildytas ekologijos ir aplinkos technologijų ugdymo turiniu. Gimnazijoje įgyvendinami Ekologijos ir aplinkos technologijų sampratos, patvirtintos Lietuvos Respublikos švietimo ir mokslo ministro 2015 m. balandžio 23 d. Nr. V-379 , elementai.

4. Į gimnaziją mokytis mokiniai priimami iš visos Vilniaus miesto Savivaldybės teritorijos laisvu savo pačių ir (ar) tėvų apsisprendimu. Priimant mokytis mokiniai ir jų tėvai supažindinami su pagrindiniais taikomais ugdymo principais, kitomis mokiniams ir tėvams svarbiomis ugdymo turinio ir proceso ypatybėmis.

5. Motyvacijos mokytis įvertinimo tikslas – atrinkti pretendentus, turinčius stipresnę motyvaciją, be pradinio, pagrindinio ir vidurinio ugdymo bendrųjų programų, ugdytis pagal Ekologijos ir aplinkos technologijų ugdymo sampratos elementų taikymo modelį.

6. Kai priimant pradėti mokytis pagal pradinio ugdymo programą pateiktų prašymų skaičius yra didesnis, negu Gimnazija gali tenkinti, asmenys priimami atsižvelgiant į arčiausiai mokyklos (1,5 km spinduliu) deklaravusius gyvenamąją vietą (70%) ir kituose Vilniaus miesto mikrorajonuose deklaravusius gyvenamąją vietą (30%).

**II SKYRIUS**

**PRAŠYMŲ IR DOKUMENTŲ PATEIKIMAS**

7. Vilniaus „Santaros“ gimnazijos mokiniai, baigę pradinio ugdymo programą, pagrindinio ugdymo programą ar jos pirmą dalį ir pageidaujantys tęsti mokymąsi gimnazijoje pagal aukštesnio lygio programą, direktoriui pateikia prašymą ne per e. sistemą, o mokyklos direktoriaus nustatyta formą.

8. Į 1 klases ir kitų klasių laisvas mokymosi vietas priimami mokytis asmenys atsižvelgiant į jų motyvacijos mokytis mokykloje įvertinimo rezultatus.

9. Prašymai mokytis Vilniaus „Santaros“ gimnazijoje priimami nuo **2022 m. kovo 1 d. iki kovo 31 d**. tik elektroniniu būdu prisijungus <https://svietimas.vilnius.lt>.

10. Iki **2022 m. balandžio 1** **d.** kandidatai gimnazijos priėmimo komisijai pateikia el. paštu rastine@santaros.vilnius.lm.lt ):

10.1. nustatyto pavyzdžio prašymą (1 priedas) dalyvauti mokinių motyvacijos mokytis pagal ekologijos ir aplinkos technologijų ugdymo programą vertinime (toliau – Vertinime). Prašymo pavyzdį galima rasti gimnazijos interneto svetainėje.

10.2. mokyklos pažymą, patvirtinančią I pusmečio ar I ir II trimestro įvertinimus;

10.3. miesto, šalies ar tarptautinių ekologinių krypčių konkursų, kitų olimpiadų laureatų ir nugalėtojų (I–III vietos) diplomų kopijas.

10.4. kitus, papildomus kriterijus patvirtinančius, dokumentus.

**III SKYRIUS**

**MOTYVACIJOS MOKYTIS VERTINIMO ORGANIZAVIMAS IR VYKDYMAS**

11. Priimant į gimnaziją, vertinama mokinių stipresnė motyvacija be pradinio, pagrindinio ir vidurinio ugdymo bendrųjų programų, ugdytis pagal Ekologijos ir aplinkos technologijų ugdymo sampratos elementų taikymo modelį bei bendrieji (komunikavimo, pažintiniai, kultūriniai, kūrybiškumo ir kt.) gebėjimai.

12. Motyvacijos mokytis įvertinimas organizuojamas priimant asmenis į 1 klases. Į kitas klases motyvacijos įvertinimas organizuojamas tik esant laisvoms vietoms tose klasėse.

13. Gimnazija organizuoja tokius motyvacijos mokytis įvertinimus:

13.1. į 1 klases – motyvacijos mokytis įvertinimo testas;

13.2. į kitas klases– motyvacijos mokytis įvertinimo testas ir pokalbis.

14. Motyvacijos mokytis įvertinimas organizuojamas:

14.1. mokinių Velykų atostogų metu pagal atskirą tvarkaraštį;

14.2. balandžio – rugpjūčio mėnesiais – į laisvas mokymosi vietas.

15. Konkrečios stojamųjų motyvacijos mokytis įvertinimo testų datos kartu su laisvų mokymosi vietų skaičiumi skelbiamos gimnazijos interneto svetainėje [www.santaros.lt](http://www.santaros.lt). Laisvų mokymosi vietų skaičius gali būti tikslinamas.

16. Motyvacijos mokytis įvertinimo vykdymo tvarka:

16.1. į 1 klasę įvertinimo testo trukmė – 35 min. Po įvertinimo vaikus iš vertinimo patalpos į jų tėvų laukimo vietą palydi pradinių klasių mokytojai ar pagalbos mokiniui specialistai.

16.2. į kitas klases įvertinimo trukmė – 45 min. Pretendentas, atlikęs įvertinimo testą anksčiau, iš patalpos gali išeiti. Motyvacijos mokytis pokalbio trukmė – iki 15 min.

**IV SKYRIUS**

**PRIĖMIMO KOMISIJOS DARBO TVARKA**

17. Kandidatų priėmimą vykdo gimnazijos direktoriaus sudaryta priėmimo komisija, kuri darbą organizuoja remiantis „Priėmimo į Vilniaus miesto savivaldybės bendrojo ugdymo mokyklas tvarkos aprašu“, patvirtintu Vilniaus miesto savivaldybės tarybos 2022 m. vasario 2 d. sprendimuNr. 1-1316 „Dėl Priėmimo į Vilniaus miesto savivaldybės bendrojo ugdymo mokyklas tvarkos aprašo bei Vilniaus miesto savivaldybės bendrojo ugdymo mokyklų aptarnavimo teritorijų žemėlapių 2022-2023 mokslo metams patvirtinimo“.

18. Priėmimo komisijos pirmininku skiriamas vienas iš direktoriaus pavaduotojų ugdymui. Priėmimo komisijos pirmininkas:

18.1.vadovauja komisijos darbui ir paskirsto funkcijas komisijos nariams;

18.2. priima sprendimą dėl papildomos informacijos pateikimo iš prašymo teikėjo;

18.3. atsako už priimtų sprendimų skaidrumą;

18.4. šaukia komisijos posėdžius ir pasirašo posėdžių protokolus;

18.5. atsako už pateiktos informacijos teisingumą.

19. Priėmimo komisija:

19.1. nagrinėja kandidatų prašymus mokytis;

19.2. nustato nurodytų kriterijų pirmumą ir jų vertę taškais;

19.3. sudaro kandidatų suvestinę pagal motyvacijos mokytis vertinimo ir kitų kriterijų vertę balais;

19.4. trūkstant informacijos apie mokinį gali atidėti prašymo mokytis svarstymą iki kito komisijos posėdžio;

19.5. ne vėliau kaip per vieną darbo dieną nuo priėmimo komisijos kiekvieno posėdžio sudaro priimtų/nepriimtų mokinių sąrašą su prašymo e. sistemoje numeriu;

19.6. išsiskyrus nuomonėms dėl mokinių priėmimo mokytis, sprendimai priimami balsuojant. Esant vienodam balsų skaičiui, lemiamas yra priėmimo komisijos pirmininko balsas.

20. Asmenys, susiję su e. sistemos bazės tvarkymu, už asmens duomenų apsaugą atsako Lietuvos Respublikos asmens duomenų teisinės apsaugos įstatymo nustatyta tvarka.

21. Komisiją sudaro: komisijos pirmininkas, sekretorius, 1-2 pradinių klasių mokytojai, 3-4 dalykų mokytojai, gimnazijos psichologas ir socialinis pedagogas.

22. Asmuo, turintis privačių interesų dėl vertinamų kandidatų, negali būti komisijos nariu.

23. Motyvacijos mokytis testo vertintojų skaičius nustatomas, atsižvelgus į kandidatų skaičių.

24. Kandidatų vertinimui ir vertinimo vykdymui gimnazijos direktoriaus įsakymu sudaroma vykdymo ir vertinimo komisija.

25. Vertintojai įvertina kandidatų gebėjimus, pasibaigus vertinimui, užpildo vertinimo protokolus ir teikia juos vertinimo komisijos pirmininkui, o jis – priėmimo komisijos pirmininkui.

26. Motyvacijos mokytis įvertinimo parengimas ir vertinimas:

26.1. pretendentams į tas pačias klases taikomas testų vienodumo principas;

26.2. motyvacijos mokytis testai sudaromai atsižvelgiant į Ikimokyklinio amžiaus vaikų pasiekimų aprašo, Priešmokyklinio ugdymo programos ir Vaiko brandumo mokyklai įvertinimo metodikos nuostatas, bendrąsias dalykų programas;

26.3. vertinant pretendentų darbus siekiama objektyvumo, skaidrumo ir nešališkumo.

27. Motyvacijos mokytis įvertinimo testo didžiausias galimas taškų skaičius 50 taškų:

28. Pretendentų priėmimo eiliškumą lemia:

29.1. į 1 klases motyvacijos mokytis įvertinimo rezultatai (50 taškų);

29.2. į kitas klases – motyvacijos mokytis įvertinimo rezultatų (50 taškų), paskutinių mokslo metų mokomųjų dalykų metinių įvertinimų ar I pusmečio/I ir II trimestro (matematikos, lietuvių kalbos, užsienio kalbos, gamtos ir socialinių mokslų dalykų) įvertinimų vidurkio (2 taškai) ir motyvacinio pokalbio (1 taškas) suma.

29.3. Miesto, šalies ar tarptautinių konkursų, olimpiadų nugalėtojams (I–III vietos) pridedamas papildomas balas (2 taškai).

29.4. Kriterijų vertę taškais nustato priėmimo komisija. Minimali kriterijų vertė 0,5 taško, maksimali – 2 taškai.

30. Priėmimo metu surinkus vienodą balų skaičių pirmumo teise priimami kandidatai (papildomai pridedamas 1 taškas):

30.1. našlaičiai;

30.2. kandidatai, kurių broliai ir seserys gebėjimų vertinimo metu jau mokosi gimnazijoje;

30.3. kandidatai, kurių tėvai (globėjai, rūpintojai) dirba gimnazijoje.

31. Kandidatas, surinkęs mažiau kaip 50 % maksimalaus balo, į gimnaziją mokytis nepriimamas.

32. Motyvacijos mokytis įvertinimo užduotys (testai) nekomentuojamos, nekopijuojamos ir neatiduodamos. Jie laikomi gimnazijos archyve. Asmens duomenų saugojimo terminas – 3 metai.

33. Pagrindinė priėmimo komisijos veiklos forma yra posėdžiai.

34. Priėmimo komisijos posėdis yra teisėtas, jei jame dalyvauja ne mažiau kaip du trečdaliai narių.

35. Komisijos posėdžių grafikas:

35.1. pirmas posėdis vyks 2022-05-24;

35.2. antras posėdis vyks 2022-06-06;

35.3. trečias posėdis vyks 2022-06-08;

35.4. ketvirtas posėdis vyks 2022-06-13 (esant būtinybei);

35.5. penktas posėdis vyks 2022-06-20 (esant būtinybei);

35.6. šeštas posėdis vyks 2022-08-18 d.

36. Esant laisvoms mokymosi vietoms, papildomas vertinimas gali būti organizuojamas balandžio - rugpjūčio mėnesiais pagal atskirą gimnazijos direktoriaus įsakymą.

**V SKYRIUS**

**PRIĖMIMO REZULTATŲ PASKELBIMAS IR PRIĖMIMO ĮFORMINIMAS**

37. Informacija apie motyvacijos mokytis vertinimą skelbiama gimnazijos interneto svetainėje ne vėliau kaip 20 kalendorinių dienų iki patikrinimo ir vertinimo vykdymo.

38. Priėmimo komisija ne vėliau kaip per tris darbo dienas nuo priėmimo komisijos posėdžio sudaro kviečiamų mokytis mokinių sąrašą su prašymo e. sistemoje numeriu MOK-.... ir skelbia jį gimnazijos interneto svetainėje. Gimnazijos interneto svetainėje skelbiami ir 15 kandidatų, pretenduojančių į atsilaisvinusias vietas, MOK numeriai.

38.1. Gimnazija išsiunčia kvietimus mokytis ne vėliau kaip:

 gegužės 25-27 d. (tėvai patvirtina kvietimus mokytis **gegužės 27 -birželio 5 dienomis**);

 birželio 6 d. (tėvai patvirtina kvietimus mokytis **birželio 6-7 dienomis**);

 birželio 8 d. (tėvai patvirtina kvietimus mokytis **birželio 8-9dienomis**);

 birželio 13 d. (tėvai patvirtina kvietimus mokytis **birželio 13-16 dienomis**);

 birželio 21 d. ( tėvai patvirtina kvietimus mokytis **birželio 21-26 dienomis**);

 rugpjūčio 19-22 d. (tėvai patvirtina kvietimus mokytis **rugpjūčio 22-24 dienomis**).

38.2. Jeigu tėvai ar globėjai laiku nepatvirtina kvietimų mokytis, e. sistema automatiškai priskiria ugdymo įstaigą, kuri yra išsiuntusi kvietimą mokytis ir yra prašyme aukščiausiai pagal norą mokytis pasirinkime.

39. Su priimtais mokiniais ir jų tėvais (teisėtais globėjais, rūpintojais) pasirašomos mokymosi sutartys. Apie sutarčių pasirašymo datą, laiką ir vietą informuojama asmeniškai el. paštu arba telefonu, nurodytais prašyme. Mokymo sutartį už vaiką iki 14 metų jo vardu sudaro tėvai (globėjai), veikdami išimtinai vaiko interesų labui. Vaikas nuo 14 iki 18 metų mokymo sutartį sudaro turėdamas tėvų (rūpintojų) rašytinį sutikimą.

40. Tėvams (globėjams) per 10 darbo dienų nuo gauto kvietimo patvirtinimo nepranešus apie neatvykimą pateisinančias priežastis ir nepateikus reikiamų dokumentų ugdymo įstaigai, sutartis nesudaroma ir vaikas netenka vietos Įstaigoje.

41. Priimti mokiniai iki sutarties pasirašymo datos turi būti pateikę šiuos dokumentus:

41.1. į 1 klases – priešmokyklinio ugdymo pasiekimų ir pažangos įvertinimo rekomendaciją ar kitą priešmokyklinio ugdymo programos baigimą patvirtinantį dokumentą;

41.2. į 2–4, 6–8 klases ir II gimnazijos klases – mokymosi pasiekimų pažymėjimą ar pažymą apie jo mokymosi pasiekimus ankstesnėje mokykloje;

41.3. į 5 klases – pradinio išsilavinimo pažymėjimą;

41.4. į I gimnazijos klases – pažymėjimą apie pagrindinio ugdymo programos pirmosios dalies baigimą;

41.5. į III gimnazijos klases – pagrindinio išsilavinimo pažymėjimą.

**VI SKYRIUS**

**BENDRIEJI KLASIŲ KOMPLEKTAVIMO KRITERIJAI**

42. Klasės komplektuojamos laikantis Vilniaus miesto savivaldybės Bendrojo ugdymo skyriaus nustatyto klasių komplektų skaičiaus pagal Vilniaus „Santaros“ gimnazijoje vykdomas pradinio, pagrindinio ir vidurinio ugdymo programas.

43. Nustatyta tvarka informaciją apie gimnazijos klasių komplektavimą, prognozuojamą klasių skaičių ir mokinių skaičių jose Vilniaus miesto savivaldybės Bendrojo ugdymo skyriui kiekvienais metais teikia gimnazijos direktorius ar jo įgaliotas asmuo.

44. Klasės komplektuojamos neviršijant Lietuvos Respublikos Vyriausybės nutarimu nustatyto maksimalaus 24 (1-4 kl.) ir 30 (5-8 , I-IV kl.) mokinių skaičiaus. Ugdymo procese III-IV klasės yra skaidomos į atskirų mokomųjų dalykų laikinas grupes, kuriose mokinių skaičius neviršija nustatyto maksimalaus mokinių skaičiaus.

45. Klasių komplektavimas vykdomas iki einamųjų metų rugpjūčio 31 d.

46. Siekiant diferencijuoti ugdymo procesą, priimtiems mokiniams į 5 klasę sudaromos sąlygos rinktis ekologijos ir aplinkos technologijų ugdymo klasę. Jei mokytis atitinkamoje klasėje pageidaujančių mokinių skaičius yra per mažas, klasė neformuojama. Šiuo atveju mokiniai paskirstomi į bendrojo ugdymo klases, o dalyko pagilintam mokymuisi siūlomos kitos ugdymo formos ir būdai.

47. Į bendrojo ugdymo klases mokiniai paskirstomi atsižvelgiant į tolygesnį vaikinų / merginų skaičių klasėse.

48. Į III gimnazijos klasių laikinas grupes mokiniai paskirstomi atsižvelgiant į jų individualius ugdymo planus.

49. Direktoriaus pavaduotojų ugdymui teikimu, suskirstytų klasių mokinių sąrašus, pagal ugdymo programas tvirtina gimnazijos direktorius.

**VII SKYRIUS**

**PRIĖMIMO Į MOKYKLĄ ĮFORMINIMAS**

50. Asmuo priimamas mokytis mokyklos direktoriaus įsakymu, sudarius dvišalę mokymo sutartį. Mokymo sutartį už vaiką iki 14 metų jo vardu sudaro tėvai (globėjai), veikdami išimtinai vaiko interesų labui. Vaikas nuo 14 iki 18 metų mokymo sutartį sudaro turėdamas tėvų (rūpintojų) rašytinį sutikimą.

51. Atsisakyti mokymo paslaugos, tėvai (globėjai, rūpintojai) gali raštu ar žodžiu informuodami mokyklos vadovą dėl mokyklos nebelankymo. Vaikas išbraukiamas iš lankančiųjų sąrašo mokyklos vadovo įsakymu.

52. Abu mokymo sutarties egzempliorius pasirašo mokyklos direktorius ir prašymą pateikęs asmuo. Vienas sutarties egzempliorius įteikiamas prašymą pateikusiam asmeniui, kitas sutarties egzempliorius saugomas mokykloje.

53. Mokymo sutartyje nurodomos sutarties šalys, mokymosi programa, jos baigimo forma, šalių įsipareigojimai, sutarties terminas, jos keitimo, nutraukimo pagrindai ir padariniai.

54. Švietimo santykiai prasideda nuo mokinio pirmos mokymosi dienos. Mokymo sutartis turi būti sudaryta iki pirmos mokymosi dienos.

55. Sudarius mokymo sutartį, asmuo įtraukiamas į mokinių duomenų bazę. Jei mokinys pereina mokytis į kitą mokyklą ir pateikia tai patvirtinantį pranešimą, jis yra išregistruojamas iš mokinių duomenų bazės, o jį priimančiai mokyklai persiunčiama pažyma apie jo mokymosi pasiekimus.

56. Mokyklos direktorius įsakymu patvirtina klasės komplektavimo principus bei auklėtojų skyrimą klasėms iki gegužės 1 d. ir skelbia juos ugdymo įstaigos interneto svetainėje.

57. Asmenų paskirstymas į klases įforminamas mokyklos direktoriaus įsakymu iki rugpjūčio 31 d.

**VIII SKYRIUS**

**BAIGIAMOSIOS NUOSTATOS**

58. Vertinimo organizavimo ir vykdymo, priėmimo į gimnaziją priežiūrą vykdo gimnazijos direktorius.

59. Motyvacijos vertinimas organizuojamas atsižvelgiant į epidemiologinę situacija Lietuvoje ir LR Sveikatos apsaugos ministro valstybės lygio ekstremaliosios situacijos valstybės operacijos vadovo rekomendacijas.

60. Priėmimo tvarka, motyvacinio testo organizavimo datos ir priimtų/nepriimtų kandidatų sąrašai skelbiami gimnazijos interneto svetainėje [www.santaros.lt](http://www.santaros.lt).

SUDERINTA

Vilniaus miesto savivaldybės administracijos

Bendrojo ugdymo skyriaus vedėja

..........................................

Diana Petkūnienė

2022-02-28

1 priedas

Prašymo savivaldybės e. sistemoje numeris MOK - \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų ar globėjų vardas, pavardė)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (deklaruota gyvenamoji vieta, adresas)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( mob. telefonas, elektroninio pašto adresas)

Vilniaus “Santaros” gimnazijos

Direktoriui

**PRAŠYMAS**

\_\_\_\_\_\_\_\_\_\_\_\_\_\_\_\_

(data)

Prašyčiau leisti mano ................................................................................................................,

 (sūnui, dukrai, globotiniui) (vardas, pavardė)

gimusiam(-siai) 20.... .... ...., dalyvauti motyvacijos mokytis pagal …………………………….. ugdymo (pradinio, pagrindinio, vidurinio) programą papildytą ekologijos ir aplinkos technologijų ugdymo turiniu vertinime bei priimti į ........ klasę nuo 2022 m. rugsėjo 1 d.

Iki šiol mokėsi /lankė ............................................................................................................................................................

 (mokyklos/darželio pavadinimas) ............ klasėje.

**Pridedami dokumentai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų ar globėjų parašas) (vardas, pavardė)